**Michael Thomas Flynn** (s. 1958) on yhdysvaltalainen kenraaliluutnantti evp. Hän oli Yhdysvaltain sotilastiedustelun johdossa 2012–2014 ja toimi presidentti Donald Trumpin turvallisuusneuvonantajana alle kuukauden alkuvuonna 2017.

Elämäkerta
----------

Flynn on kotoisin Middletownista Rhode Islandilta. Hän lähti armeijauralle vuonna 1981.

Flynn otti 82. maahanlaskudivisioonan mukana osaa Grenadan miehitykseen 1983 ja Haitin miehitykseen 1991. Hän palveli tiedustelujoukoissa Afganistanissa ja Irakissa. Vuonna 2011 hänet ylennettiin kenraaliluutnantiksi ja määrättiin kansallisen tiedustelujohtajan (DNI) alaisuuteen. 17. huhtikuuta 2012 presidentti Barack Obama nimitti Flynnin sotilastiedustelun johtoon. Flynn jätti asemansa elokuussa 2014, vuotta ennen kuin hänen kautensa piti loppua, ja jäi eläkkeelle asevoimista.

Armeijauransa jälkeen Flynn toimi RT-televisiokanavan analyytikkona.

Flynn oli yhtenä pääpuhujista heinäkuun 2016 republikaanien puoluekokouksessa, jossa Trump nimitettiin puolueen presidentinvaaliehdokkaaksi. Trumpin tultua valituksi presidentiksi, hän nimitti Flynnin turvallisuuspolitiittiseksi neuvonantajakseen.

Flynn on herättänyt kohua kritisoimalla islamia ja on osoittanut tukeaan Israelille.

### Trumpin avustajana

Flynniä pyydettiin helmikuussa 2016 neuvonantajaksi Donald Trumpin presidentinvaalikampanjaan. Trumpin astuttua virkaan Flynn toimi Trumpin turvallisuusneuvonantajana, kunnes joutui eroamaan 13. helmikuuta, kun paljastui hänen yhteydenpitonsa ennen turvallisuusneuvontantajana aloittamista Venäjän suurlähettilään Sergei Kisljakin kanssa. Keskusteluissa oli käsitelty Venäjään kohdistuvia pakotteita. Oikeusministeriön mukaan Flynniin olisi saattanut kohdistua kiristystä Venäjän taholta. Hänen tilalleen nimitettiin virkaatekeväksi kenraali Keith Kellogg.

### Tutkinta ja armahdus

Flynnin toiminnasta käynnistettiin tutkinta vuonna 2017, ja hän myönsi valehdelleensa liittovaltion poliisille. Yhdysvaltain oikeusministeriö luopui jutusta toukokuussa 2020, ja Trump armahti Flynnin 27. marraskuuta 2020.

Armahduksensa jälkeen Flynn väitti, että Trump oli itse asiassa voittanut vuoden 2020 presidentinvaalit, mutta vaalitulos oltaisiin muutettu väärinkäytöksillä, ja ehdotti Trumpia julistamaan poikkeustilan ja järjestyttämään uudet vaalit, mitä Trumpin turvallisuuspoliittiset neuvonantajat vastustivat. Flynn on myös viitannut nimettömän tahon aikeisiin yrittää salamurhata hänet ja sanonut Yhdysvaltain olevan sosialistien vallankaappauksen partaalla. Lisäksi hän on ollut vieraana joissakin QAnon-salaliittoteoriaa käsittelevissä podcasteissa.

Perhe
-----

Flynnillä on nuorempi veli Charles, joka samoin toimii Yhdysvaltain maavoimien kenraalina.

Lähteet
-------

1. ↑  Abramson, Alana: Michael Flynn: Everything You Need to Know *ABC News*.  18.7.2016. Viitattu 13.11.2016. (englanniksi)
2. 1 2  Beauchamp, Zack: Michael Flynn, the retired general on Donald Trump's VP shortlist, explained *Vox*.  9.7.2016. Viitattu 13.11.2016. (englanniksi)
3. 1 2  Upporikkaita iäkkäitä miehiä ja sukulaisia - Vieraile Trumpin pilvenpiirtäjässä ja katso, ketkä ovat sisäpiiriissä *Yle Uutiset*. Viitattu 18.1.2017.
4. ↑  Trump's new security advisor Flynn warm toward Israel, controversial on Jews *The Jerusalem Post | JPost.com*. Viitattu 18.1.2017. (englanniksi)
5. ↑  Trumpin läheinen neuvonantaja eroaa Venäjä-kohun vuoksi, Yle.fi, uutiset 14.2.2017, viitattu 14.2.2017
6. ↑  Michael Flynn: Timeline of his rise, fall and guilty plea *nbcnews.com*.  5.12.2018. Viitattu 8.5.2020. (englanniksi)
7. ↑  Oikeusjutusta Trumpin entistä turvallisuusneuvonantajaa vastaan luovutaan *yle.fi*.  7.5.2020. Viitattu 8.5.2020.
8. 1 2  Michael Flynn calls for Trump to suspend the constitution and declare martial law to re-run election *msn.com*.  3.12.2020. Viitattu 5.12.2020. (englanniksi)
9. 1 2  Sommer, Will: Michael Flynn Goes Full QAnon in His Post-Pardon Media Tour *The Daily Beast*.  7.12.2020. Viitattu 22.12.2020. (englanniksi)
10. ↑  Gilbert, David: Trump Is Going Full QAnon for His Final Month in Office *Vice*.  21.12.2020. Viitattu 22.12.2020. (englanniksi)
11. ↑  Greenspan, Rachel E.: Michael Flynn deepens ties to QAnon conspiracy theory after his pardon *Insider*.  10.12.2020. Viitattu 22.12.2020. (englanniksi)
12. ↑  Army falsely denied Flynn's brother was involved in key part of military response to Capitol riot *The Washington Post*.  20.1.2021. Viitattu 21.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Michael T. Flynn** Wikimedia Commonsissa

Yhdysvaltain kansallisen turvallisuuden neuvonantajat

* Cutler
* Anderson
* Jackson
* Cutler
* Gray
* Bundy
* Rostow
* Kissinger
* Scowcroft
* Brzezinski
* Allen
* Clark
* McFarlane
* Poindexter
* Carlucci
* Powell
* Scowcroft
* Lake
* Berger
* C. Rice
* Hadley
* Jones
* Donilon
* S. Rice
* Flynn
* McMaster
* Bolton
* O’Brien
* Sullivan


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Puola

 |
|  |
| Muut | 
* IdRef

 |

 |